**আশীর্বাদ** হল হৃষিকেশ মুখোপাধ্যায় পরিচালিত একটি ১৯৬৮ সালের বলিউড চলচ্চিত্র। এই ছবিতে অভিনয় করেছিলেন অশোক কুমার এবং সঞ্জীব কুমার। ছবিটি অশোক কুমারের গাওয়া একটি র‌্যাপ সঙ্গীতের মত গান - "রেল গাড়ি" র অন্তর্ভুক্তির জন্য উল্লেখযোগ্য।

সংক্ষিপ্তসার
------------

নায়ক যোগি ঠাকুর (অশোক কুমার) একজন সাধারণ মানুষ, যে উচ্চ নীতি নিয়ে চলে। সে একজন ঘর-জামাই, তাকে এবং তার স্ত্রীকে তার শ্বশুর সম্পত্তির দায়িত্ব প্রদান করেছে। তার স্ত্রী ছিল একজন স্বৈরাচারী বাড়িওয়ালা (বীনা)। একদিন সে জানতে পারল, তার স্ত্রীর নির্দেশে, এস্টেটের প্রধান হিসাবরক্ষক চালাকি করে তার স্বাক্ষর নকল করেছে এবং সেই স্বাক্ষর দিয়ে আদেশ বার করে একজন দরিদ্র মানুষের ঘর জ্বালিয়ে দিয়েছে। সে বিবাহ বিচ্ছেদ করল এবং বেঁচে থাকতে আর ফিরে আসবে না বলে প্রতিশ্রুতিবদ্ধ হয়ে বাড়ি ছেড়ে চলে গেল। মেয়ে নীনাকে সে সেখানেই রেখে গেল। সে মুম্বাই চলে গেল এবং সেখানে একটি উদ্যানে বাচ্চাদের বিনোদনের মাধ্যমে জীবিকা নির্বাহ করতে থাকল (বিখ্যাত "রেল গাড়ি" গানটি ভারতের প্রথম র‌্যাপ গান ছিল)। সে বিশেষভাবে একটি মেয়েকে পছন্দ করত যার নামও ঘটনাক্রমে নীনা (শিশু সারিকা অভিনীত)। দুর্ভাগ্যক্রমে, শিশুটি অসুস্থ হয়ে মারা যায়।

যোগি তখন তার নিজের গ্রাম চন্দনপুরে ফিরে আসে। সেখানে সে জানতে পারে যে তার এক গ্রামবাসী বন্ধু বৈজুর মেয়েকে অপহরণ করা হয়েছে। সে ছুটে যায় মেয়েটিকে বাঁচাতে, যেখানে এস্টেটের ধূর্ত মুখ্য হিসাবরক্ষক মেয়েটিকে ধর্ষণ করতে যাচ্ছিল। মেয়েটিকে রক্ষা করার জন্য সে তাকে হত্যা করে। গ্রামবাসীরা তাকে বাঁচাতে একটি কল্প কাহিনী তৈরি করে, কিন্তু সে আদালতে সত্য বলে এবং সাজাপ্রাপ্ত হয়। সেখানে সে বাগানে কাজ করতে থাকে এবং দার্শনিক কবিতা রচনা শুরু করে। কারাগারের ডাক্তার ডাঃ বীরেন (সঞ্জীব কুমার) তাকে বিশেষভাবে পছন্দ করতে শুরু করে। কাকতালীয়ভাবে, যোগি ঠাকুরের মেয়ে নীনার সাথে ডাক্তারের বিবাহ স্থির হয়। ডাক্তারের বাড়ির বাইরে বাগানে কাজ করার সময়, ঘরের মধ্যে আলোচনা থেকে, যোগি আকস্মিক ভাবে এই ঘটনা শুনে ফেলে। সে আরও শোনে যে তার মেয়ে অপরাধীদের ঘৃণা করে। তাই সে মেয়ের সঙ্গে দেখা হবার উপক্রম হলেই নিজের মুখটি ঢাকা দিয়ে রাখত।দুর্ভাগ্যক্রমে, ভাল আচরণের জন্য সরকারের ক্ষমা পাওয়ার সময় যোগি অসুস্থ হয়ে পড়ে। ডাক্তার তাকে বাবার মতই দেখত। সে যোগি ঠাকুরকে বলে যে তার বিবাহের প্রাক্কালে যোগি মুক্তি পাবে। যোগি ঠাকুরের আকাঙ্ক্ষা জাগে বিবাহকালে মেয়েকে দেখার, এবং সে তাড়াতাড়ি তাকে দেখতে যায়। তবে সে চেয়েছিল কেউ যেন তাকে চিনতে না পারে। অবশেষে সে একদল ভিখারির মধ্যে সামিল হয়, যারা এই বিবাহের ভোজের আশায় জমায়েত হয়েছিল। তার মেয়ে এবং জামাই তাদের খাবার পরিবেশন করতে আসে। সে মেয়েকে আশির্বাদ করে তাড়াতাড়ি সেখান থেকে চলে যায়। কিন্তু সে অবসন্ন হয়ে রাস্তায় পড়ে যায় এবং তার চারিপাশে লোক জমে যায়। লোকেরা তাকে চিনে ফেলে। খবরটি তার মেয়ের কাছে পৌঁছোয়। বাবার শেষ মুহুর্তে বাবাকে দেখা করার জন্য মেয়েটি ঘটনাস্থলে ছুটে যায়।

অশোক কুমার নিজে গাওয়া "রেল গাড়ি", লতা মঙ্গেশকরের গাওয়া "এক থা বচপন" (যোগি ঠাকুরের মেয়ের গাওয়া) এবং অবশেষে মান্না দের গাওয়া স্মরণীয় "জীবন সে লম্বে হ্যায় বন্ধু ইয়ে জীবন কে রাস্তে" (রাতের বেলা যোগি ঠাকুরকে তার গ্রামের কাছে পৌঁছে দেওয়া গরুর গাড়ির চালকের গাওয়া) এর মতো অসাধারণ কিছু গানে সজ্জিত চলচ্চিত্রটি একটি মানুষের জীবন পথে সংবেদনশীল ভ্রমণের কাহিনী।

চরিত্র চিত্রণ
-------------

* অশোক কুমার- শিবনাথ "যোগি ঠাকুর" চৌধুরীর চরিত্রে
* সঞ্জীব কুমার- ডাক্তার বীরেনের চরিত্রে
* সুমিতা সান্যাল- নীনা "বিট্টু" এস চৌধুরীর চরিত্রে
* বীণা- লীলা এস চৌধুরী হিসাবে
* সজ্জন- রামদাস চরিত্রে
* হরীন্দ্রনাথ চট্টোপাধ্যায়- বৈজু "ঢোলাকিয়া" চরিত্রে
* পদ্মা খান্না- রুক্মিনী চরিত্রে
* বিপিন গুপ্তা
* এস.এন. বন্দ্যোপাধ্যায়- মোহন চরিত্রে
* অমর কুমার
* ব্রহ্ম ভরদ্বাজ
* লীলা দেসাই
* অভি ভট্টাচার্য- জেল রক্ষকের চরিত্রে
* সারিকা- শিশু নীনার চরিত্রে

সাউন্ডট্র্যাক
-------------

চলচ্চিত্রটির সংগীত পরিচালনা করেছিলেন বসন্ত দেসাই, গানের কথা লিখেছিলেন গুলজার। হরীন্দ্রনাথ চট্টোপাধ্যায় "রেল গাড়ি..." গানটি লিখেছিলেন।

* "এক থা বচপন" - লতা মঙ্গেশকর
* "রেল গাড়ি ছুক ছুক ছুক ছুক"- অশোক কুমার
* "জীবন সে লম্বে হ্যায় বন্ধু ইয়ে জীবন কে রাস্তে "- মান্না দে
* "ঝিরঝির বরসে "- লতা মঙ্গেশকর

পুরস্কার
--------

* ১৯৬৯ শ্রেষ্ঠ অভিনেতা বিভাগে ফিল্মফেয়ার পুরস্কার- অশোক কুমার
* ১৯৬৯ শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত)- অশোক কুমার
* ১৯৬৯ শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত)

তথ্যসূত্র
---------

1. ↑  "Hrishikesh Mukherjee's best films: Aashirwad (1969)"। Rediff.com Movies। ২৮ আগস্ট ২০০৬। সংগ্রহের তারিখ ৩০ জুলাই ২০১৩।

বহিঃসংযোগ
---------

* ইন্টারনেট মুভি ডেটাবেজে *আশীর্বাদ*  (ইংরেজি)
* *Rail Gaadi* at Geeta-Kavita.com  ওয়েব্যাক মেশিনে আর্কাইভকৃত ২৭ সেপ্টেম্বর ২০১১ তারিখে

| * দে
* স
শ্রেষ্ঠ হিন্দি ভাষার চলচ্চিত্র বিভাগে জাতীয় চলচ্চিত্র পুরস্কার |
| --- |
| ১৯৫৪–১৯৬০ | 

|  |
| --- |
| 
* *মির্জা গালিব* (১৯৫৪)
* *ঝনক ঝনক পায়েল বাজে* (১৯৫৫)
* –  (১৯৫৬)
* *দো আঁখেঁ বারহ হাত* (১৯৫৭)
* *মধুমতি* (১৯৫৮)
* *আনাড়ি* (১৯৫৯)
* *মুঘল-ই-আজম* (১৯৬০)

 |
| যোগ্যতার প্রশংসাপত্র | 
* *জাগৃতি* (১৯৫৪)
* *শ্রী ৪২০* ও *দেবদাস* (১৯৫৫)
* *বসন্ত বাহার* (১৯৫৬)
* *মাদার ইন্ডিয়া* ও *মুসাফির* (১৯৫৭)
* *লাজবন্তি* ও *কারিগর* (১৯৫৮)
* –  (১৯৫৯)
* *জিস দেশ মেঁ গঙ্গা বহতি হ্যায়* ও *কানুন* (১৯৬০)

 |

 |
| ১৯৬১–১৯৮০ | 

|  |
| --- |
| 
* *ধর্মপুত্র* (১৯৬১)
* *সাহিব বিবি অউর গুলাম* (১৯৬২)
* *বন্দিনী* (১৯৬৩)
* *দোস্তী* (১৯৬৪)
* *শহীদ* (১৯৬৫)
* –  (১৯৬৬)
* *হামরাজ* (১৯৬৭)
* *আশীর্বাদ* (১৯৬৮)
* *সত্যকম* (১৯৬৯)
* *আনন্দ* (১৯৭০)
* –  (১৯৭১)
* *মায়া দর্পণ* (১৯৭২)
* *27 Down* (১৯৭৩)
* –  (১৯৭৪)
* *নিশান্ত* (১৯৭৫)
* –  (১৯৭৬)
* *শতরঞ্জ কে খিলাড়ি* (১৯৭৭)
* *কস্তুরী* ও *জুনুন* (১৯৭৮)
* *স্পর্শ* (১৯৭৯)
* *আক্রোশ* (১৯৮০)

 |
| যোগ্যতার প্রশংসাপত্র | 
* *গঙ্গা যমুনা* ও *প্যায়ার কী প্যায়াস* (১৯৬১)
* –  (১৯৬২)
* *মেরে মেহবুব* ও *গুমরাহ* (১৯৬৩)
* *ইয়াদেঁ* ও *গীত গায়া পাথরোঁ নে* (১৯৬৪)
* *উঁচে লোগ* ও *গাইড* (১৯৬৫)
* ১৯৬৫-এর পর বন্ধ

 |

 |
| ১৯৮১–২০০০ | 
* *আরোহণ* (১৯৮১)
* *কথা* (১৯৮২)
* *অর্ধ সত্য* (১৯৮৩)
* *পার* (১৯৮৪)
* *অনন্তযাত্রা* (১৯৮৫)
* *Mirch Masala* (১৯৮৬)
* *Pestonjee* (১৯৮৭)
* *সালাম বম্বে!* (১৯৮৮)
* *সলিম লাংড়ে পে মাত রো* (১৯৮৯)
* *দৃষ্টি* (১৯৯০)
* *দীক্ষা* ও *ধরবি* (১৯৯১)
* *Suraj Ka Satvan Ghoda* (১৯৯২)
* *পতং* (১৯৯৩)
* *মাম্মো* (১৯৯৪)
* *ব্যান্ডিট কুইন* (১৯৯৫)
* *গুড়িয়া* (১৯৯৬)
* *হাজার চৌরাশি কি মা* (১৯৯৭)
* *গডমাদার* (১৯৯৮)
* *শূল* (১৯৯৯)
* *জুবেদা* (২০০০)

 |
| ২০০১–বর্তমান | 
* *দিল চাহতা হ্যায়* (২০০১)
* *দ্য লেজেন্ড অব ভগৎ সিং* (২০০২)
* *রঘু রোমিও* (২০০৩)
* *রেইনকোট* (২০০৪)
* *ব্ল্যাক* (২০০৫)
* *খোসলা কা ঘোসলা* (২০০৬)
* *১৯৭১* (২০০৭)
* *রক অন!!* (২০০৮)
* *পা* (২০০৯)
* *দো দুনি চার* (২০১০)
* *আই এম* (২০১১)
* *ফিল্মিস্তান* (২০১২)
* *জলি এলএলবি* (২০১৩)
* *কুইন* (২০১৪)
* *দম লগা কে হাইশা* (২০১৫)
* *নীরজা* (২০১৬)
* *নিউটন* (২০১৭)
* *আন্ধাধুন* (২০১৮)
* *ছিছোড়ে* (২০১৯)

 |

টেমপ্লেট:Hrishikesh Mukherjee